open-index/open-wikipedia-markdown huggingface dataset:
คีลีอาน อิกนาทซ์ ดีนท์เซินโฮเฟอร์

right|220px|thumb|วัดเซนต์นิโคลัส (ปราก)
**คีลีอาน อิกนาทซ์ ดีนท์เซินโฮเฟอร์** (; ) เกิดเมื่อวันที่ 1 กันยายน ค.ศ. 1689 ที่เมืองปราก ตายเมื่อวันที่ 18 ธันวาคม ค.ศ. 1751 คีลีอานเป็นสถาปนิกบาโรกแบบโบฮีเมีย เป็นสมาชิกคนหนึ่งของตระกูลดีนท์เซินโฮเฟอร์ซึ่งเป็นตระกูลที่มีชื่อเสียงทางสถาปัตยกรรม และเป็นลูกของคริสท็อฟ ดีนท์เซินโฮเฟอร์ แม่เป็นชาวโบฮีเมีย ระหว่างมีชีวิตอยู่ คีลีอานทำงานร่วมกับพ่อ และยัน บลาแฌย์ ซันตินี-ไอแค็ล (Jan Blažej Santini-Aichel) หรือที่รู้จักกันว่า โจวันนี ซันตีนี (Giovanni Santini)

คีลีอานและคริสท็อฟเป็นสถาปนิกที่มีบทบาทสำคัญต่อศิลปะบาโรกในเช็กเกีย ทั้งพ่อและลูกมิได้สร้างแต่สิ่งก่อสร้างใหญ่ ๆ อย่างมหาวิหารหรือวัด แต่ยังสร้างบ้านเรือนหรือสิ่งก่อสร้างเล็กๆทั่วไปในเช็กเกีย ผลงานระยะหลังของคีลีอานมาเสร็จโดยอันเซลโม มาร์ตินโน โลราโก (Anselmo Martino Lurago) ผู้เป็นลูกเขย

## งานสถาปัตยกรรมในปราก
* วัดเซนต์นิโคลัส (ค.ศ. 1703–1711) เริ่มสร้างโดยคริสท็อฟ
* วัง Goltz-Kinsky (ปราก)
* วิลาอเมริคา (Villa Amerika, ค.ศ. 1717–1720) ปัจจุบันเป็นพิพิธภัณฑ์อันโตญีน ดโวฌาก
* อารามบแช็ฟโนฟ (Brevnov Monastery, ประมาณ ค.ศ. 1717)
* วัดเซนต์จอห์นแห่งแนโปมุก (St. John of Nepomuk, ค.ศ. 1720–1728)
* วัดเซนต์ลอเร็ตตา (St. Loreta Chruch) ที่ปราสาทปราก  – ออกแบบใหม่ (ค.ศ. 1723)
* วัดเซนต์ทอมัส [St. Thomas Church (sv. Tomáše)] – ออกแบบใหม่เป็นแบบบาโรก (ค.ศ. 1725–1731)
* วิล่าพอเทียมคา (Villa Portheimka, ค.ศ. 1725)
* ซุ้มบันได (Covered stairway, Dlouhá, ค.ศ. 1728)

## งานสถาปัตยกรรมนอกเมืองปราก
* วัดออลเซนต์ (All Saints Church, Heřmánkovice, ค.ศ. 1722–1726)
* วัดเซนต์แมกดาเลน (St. Magdalena Church, เมืองการ์โลวีวารี, ค.ศ. 1729–1730)
* ปราสาท Ploskovice (ใกล้เมืองลิโตมแญฌิตแซ)
* ปราสาท Meziměstí (ใกล้เมืองโบรว์โมฟ)
* วัดเซนต์เคลเม็นต์ (St. Clement Church, เมืองโอโดแลนาโวดา, ค.ศ. 1733–1735)
* อารามบแช็ฟโนฟ (Brevnov Monastery, ค.ศ. 1727–1735)
* วัดอื่น ๆ บริเวณอารามบแช็ฟโนฟ
* วัดซิสเตอร์เชียน (เมืองปลาซี, ค.ศ. 1739)

## อ้างอิง

## แหล่งข้อมูลอื่น

* Prague Information Service 

หมวดหมู่:บุคคลที่เกิดในปี พ.ศ. 2232
หมวดหมู่:บุคคลที่เสียชีวิตในปี พ.ศ. 2294
หมวดหมู่:สถาปนิกในคริสต์ศตวรรษที่ 18
หมวดหมู่:สถาปนิกชาวเช็ก
หมวดหมู่:บุคคลจากปราก
ประสาทกายวิภาคศาสตร์

[thumb|[มหกายวิภาคศาสตร์|มหกายวิภาคของสมองมนุษย์]]
**ประสาทกายวิภาคศาสตร์** () เป็นสาขาหนึ่งของวิชากายวิภาคศาสตร์ซึ่งศึกษาเกี่ยวกับการจัดเรียงโครงสร้างทางกายวิภาคของระบบประสาท ซึ่งในสัตว์มีกระดูกสันหลังจะประกอบเส้นประสาทจำนวนมากที่กระจายตัวจากสมองไปยังส่วนต่างๆ ของร่างกาย รวมทั้งโครงสร้างภายในของสมองซึ่งมีความซับซ้อนมาก การศึกษาประสาทกายวิภาคศาสตร์จึงมีการพัฒนาอย่างเป็นระเบียบในตัวมันเอง และยังเป็นสาขาวิชาที่มีการศึกษาเป็นพิเศษในวิชาประสาทวิทยาศาสตร์ การอธิบายความแตกต่างของโครงสร้างและส่วนของสมองจะเน้นไปถึงการศึกษาการทำงานของมัน ดังเช่นการศึกษาของนักประสาทวิทยาศาสตร์จะมาจากการศึกษาความผิดปกติ (damage หรือ lesion) ของสมองในแต่ละส่วนว่ามีผลอย่างไรต่อพฤติกรรมหรือการทำงานของประสาท

## ตัวอย่าง

ระบบประสาทของมนุษย์แบ่งออกได้เป็นระบบประสาทกลาง หรือ ซีเอ็นเอส (central nervous system) และระบบประสาทนอกส่วนกลาง หรือ พีเอ็นเอส (peripheral nervous system) ระบบประสาทกลางประกอบด้วยสมอง (brain) และไขสันหลัง (spinal cord) ซึ่งมีหน้าที่หลักในการควบคุมพฤติกรรม ส่วนระบบประสาทนอกส่วนกลางประกอบด้วยเซลล์ประสาททั้งหมดที่อยู่นอกระบบประสาทกลาง ซึ่งสามารถแบ่งออกได้เป็นระบบประสาทกาย (somatic nervous system) และระบบประสาทอิสระ หรือ เอเอ็นเอส (autonomic nervous system) 
ระบบประสาทกายประกอบด้วยเซลล์ประสาทนำเข้า (afferent neuron) ที่ส่งข้อมูลการรับความรู้สึกจากอวัยวะรับความรู้สึกมายังสมองและไขสันหลัง และเซลล์ประสาทนำออกที่ขนส่งข้อมูลสั่งการออกไปยังกล้ามเนื้อหรืออวัยวะที่ตอบสนองอื่นๆ ระบบประสาทอิสระแบ่งออกได้เป็น 2 ส่วน คือ ระบบประสาทซิมพาเทติก (sympathetic nervous system) ซึ่งเป็นชุดของเส้นประสาทที่กระตุ้นการตอบสนองแบบ *สู้หรือหนี* ("fight-or-flight" response) ส่วนระบบประสาทพาราซิมพาเทติก (parasympathetic nervous system) ตรงกันข้ามกันคือเตรียมความพร้อมร่างกายให้พักผ่อนและเก็บพลังงานเอาไว้

## แหล่งข้อมูลอื่น

* Neuroanatomy, an annual journal of clinical neuroanatomy
* Neuroanatomy Bookshelf Essentials 
* Mouse, Rat, Primate and Human Brain Atlases (UCLA Center for Computational Biology) 
* brainmaps.org: High-Resolution Neuroanatomically-Annotated Brain Atlases
* BrainInfo for Neuroanatomy 
* High quality neuroanatomical visual glossary with several hundred entries
* Brain Gene Expression Map , mouse gene expression neuroanatomical resource from St. Jude Children's Research Hospital
* Brain Architecture Management System , several atlases of brain anatomy
* White Matter Atlas, Diffusion Tensor Imaging Atlas of the Brain's White Matter Tracts

หมวดหมู่:ประสาทวิทยาศาสตร์
หมวดหมู่:ระบบประสาท
โยฮัน ดีนท์เซินโฮเฟอร์

thumb|270px|right|ปราสาทไวเซินชไตน์
**โยฮัน ดีนท์เซินโฮเฟอร์** () เกิดเมื่อวันที่ 25 พฤษภาคม ค.ศ. 1663 ที่เมืองซังคท์มาร์กาเรเทิน (St. Margarethen) ในบาวาเรีย ประเทศเยอรมนี ตายเมื่อวันที่ 20 กรกฎาคม ค.ศ. 1726 ที่เมืองบัมแบร์ค โยฮันเป็นลูกชายคนหนึ่งในเจ็ดคนของเกออร์ค ดีนท์เซินโฮเฟอร์ (Georg Dientzenhofer) และอันนา ทันเนอร์ (Anna Thanner)

## ตระกูลดีนท์เซินโฮเฟอร์
thumb|right|270px|อาสนวิหารฟุลดา
ตระกูลดีนท์เซินโฮเฟอร์มีความสำคัญในแขนงสถาปัตยกรรมแบบบาโรกทั้งในเยอรมนีและโบฮีเมีย (ปัจจุบันอยู่ในเช็กเกีย) พี่น้องที่เป็นสถาปนิกที่มีชื่อเสียงด้วยกันก็มี:
* เกออร์ค ดีนท์เซินโฮเฟอร์ (ค.ศ. 1643 – 11 สิงหาคม ค.ศ. 1689)
* ว็อล์ฟกัง ดีนท์เซินโฮเฟอร์ (Wolfgang Dientzenhofer; 16 มีนาคม ค.ศ. 1648 – 18 พฤษภาคม ค.ศ. 1706)
* คริสท็อฟ ดีนท์เซินโฮเฟอร์ (Christoph Dientzenhofer; 7 กรกฎาคม ค.ศ. 1665 – 20 มิถุนายน ค.ศ. 1722)
* เลอ็อนฮาร์ท ดีนท์เซินโฮเฟอร์ (Leonhard Dientzenhofer; 20 กุมภาพันธ์ ค.ศ. 1660 – 26 พฤศจิกายน ค.ศ. 1707)
นอกจากนั้นก็ยังมี:
* ยุสทุส ไฮน์ริช ดีนท์เซินโฮเฟอร์ (Justus Heinrich Dientzenhofer; 5 พฤศจิกายน ค.ศ. 1702 – 4 ธันวาคม 1744) – ลูกของโยฮัน
* คีลีอาน อิกนาทซ์ ดีนท์เซินโฮเฟอร์ (Kilian Ignaz Dientzenhofer; 1 กันยายน ค.ศ. 1689 – 18 ธันวาคม ค.ศ. 1751 ) – ลูกของคริสท็อฟ

## งานสถาปัตยกรรม
thumb|right|270px|อารามบันทซ์
* อาสนวิหารฟุลดา (ค.ศ. 1704–1712)
* ปราสาทเมืองฟุลดา (, ค.ศ. 1707–1712)
* ปราสาทบีเบอร์ชไตน์ (, รัฐเฮ็สเซิน, ค.ศ. 1709)
* ปราสาทในเมืองไกซา ()
* ปราสาทไวเซินชไตน์ (, เมืองพ็อมเมิร์สเฟ็ลเดิน, ค.ศ. 1711–1718)
* ปราสาทไรช์มันส์ดอร์ฟ (, ค.ศ. 1714–1719)
* ศาลาว่าการเมืองใหม่ (, เมืองบาทคิสซิงเงิน, ค.ศ. 1709)
* เบิททิงเงอร์เฮาส์ (, เมืองบัมแบร์ค, ค.ศ. 1708–1713)
* วังโรเทินฮาน (, เมืองบัมแบร์ค, ค.ศ. 1711–1718)
* วังบีบรา (, เมืองบัมแบร์ค, ค.ศ. 1714–1716)
* อารามฮ็อลทซ์ (, เมืองอุนเทอร์ฟรังเคิน) – ตัวอารามและอาคารอื่น ๆ 
* อารามบันทซ์ () หลังจากเลอ็อนฮาร์ทเสียชีวิต (ค.ศ. 1695–1704) – ตัวอารามและอาคารอื่น ๆ 
* ปราสาทของเจ้าแห่งเลอเวินชไตน์-แวร์ทไฮม์ เมืองไคลน์ฮ็อยบัค ใช้ผังของหลุยส์ เรมี เดอ ลา ฟ็อส (Louis Remy de la Fosse)
* วัดซังคท์เว็นท์เซิล (, เมืองลิทเซินดอร์ฟ)
* ปราสาทโอเบอร์ชวัพพัค (, ใกล้เมืองคเน็ทซ์เกา)
* บูรณะชาเปลที่ไวทซ์แบร์ค (เมืองชตัฟเฟิลชไตน์, ค.ศ. 1718–1719)
* ปราสาทของบารอนแห่งฟรังเคินชไตน์ (เมืองอุลชตัท, ค.ศ. 1718–1725)
* ด้านหน้าน็อยมึนส์เทอร์ (, เมืองเวือทซ์บวร์ค, ค.ศ. 1711–1716)

## แหล่งข้อมูลอื่น
* The art of persuasion - Baroque art in Central Europe
* โยฮัน ดีนท์เซินโฮเฟอร์ที่ arcINFORM 
* อารามในบาวาเรีย 
* วังบีบรา  

หมวดหมู่:บุคคลที่เกิดในปี พ.ศ. 2206
หมวดหมู่:สถาปนิกในคริสต์ศตวรรษที่ 17
หมวดหมู่:สถาปนิกชาวเยอรมัน
หมวดหมู่:บุคคลจากรัฐไบเอิร์น
สมองส่วนหน้า

ในกายวิภาคศาสตร์ของสมองของสัตว์มีกระดูกสันหลัง **สมองส่วนหน้า** หรือ **โปรเซนเซฟาลอน** (prosencephalon หรือ forebrain) เป็นส่วนของสมองที่อยู่ด้านบนที่สุด เป็นหนึ่งในส่วนหลักของสมองในขณะที่มีการเจริญของระบบประสาทกลาง อันได้แก่ สมองส่วนหน้า, สมองส่วนกลาง (midbrain หรือ mesencephalon) และสมองส่วนท้าย (hindbrain หรือ rhombencephalon)

ในระยะที่สมองเจริญออกเป็น 5 กระเปาะ สมองส่วนหน้าจะแบ่งออกเป็นสมองส่วนไดเอนเซฟาลอน (ได้แก่ พรีทาลามัส, ทาลามัส, ไฮโปทาลามัส, ซับทาลามัส, อิพิทาลามัส และพรีเทคทัม) และ เทเลนเซฟาลอน (ซีรีบรัม)

## ภาพอื่นๆ

 ภาพ:Gray40.png|เอ็มบริโอในระยะ 18-21 วัน
 ภาพ:Gray460.png|ศีรษะของเอ็มบริโอไก่ภายใต้การฟัก 38 ชั่วโมง มองจากด้านท้อง X 26


## ดูเพิ่ม
* สมอง

## แหล่งข้อมูลอื่น

หมวดหมู่:ชีววิทยาการเจริญ
หมวดหมู่:สมองใหญ่
คู่แรด

**คู่แรด** () เป็นภาพยนตร์ไทยที่ออกฉายเมื่อวันที่ 9 สิงหาคม พ.ศ. 2550 กำกับโดย นพรัตน์ พุทธรัตนมณี นำแสดงโดย หม่ำ จ๊กมก, เซกิ โอเซกิ, บุศริน หยกพรายพันธ์, ปราปต์ปฎล สุวรรณบาง, ทองขาว ภัทรโชคชัย, เกริก ชิลเลอร์, มอริส เค, อรนภา กฤษฎี, ยุทธนา ลอพันธ์ไพบูลย์, วสันต์ อุตตมะโยธิน, สมเกียรติ จันทร์พราหมณ์

## เรื่องย่อ
เซกิ นายตำรวจญี่ปุ่นเดินทางสืบหาฆาตกรโหด ซึ่งสังหารเหยื่อเป็นจำนวนมากในประเทศไทย ฆาตกรรายนี้จะตามล่าเฉพาะกะเทยเท่านั้น โดยมีพยานที่สามารถชี้ตัวฆาตกรผู้นี้ได้คือ ลิลลี่  (แสดงโดยหม่ำ จ๊กมก) และหนึ่งในผู้ที่ถูกฆาตกรรายนี้ฆ่าก็คือ แองจี้ (สมเกียรติ จันทร์พราหมณ์) ซึ่งเป็นเพื่อนรักของลิลลี่

ลิลลี่สามารถใช้เส้นสายจากที่บ้าน ไปเข้าทำงานในคลับคาบาเร่ต์แห่งหนึ่งได้ โดยเซกิทำหน้าที่ปกป้องเธอ แต่เมื่อเกิดการไล่ล่าขึ้นในแหล่งซ่อนตัวของเธอ เซกิเริ่มตระหนักได้ว่าลิลลี่ไม่ได้อ่อนแออย่างกะเทยทั่วไป ลิลลี่สามารถเตะ ต่อย และหลบเลี่ยงจากการถูกรุมได้อย่างคล่องแคล่วว่องไว

ต่อมาลิลลี่ตัดสินใจกลับไปหากลุ่มเพื่อนฝูงเหมือนเดิม แล้วเซกิกับลิลลี่ก็มีเหตุให้ไปรู้ว่า มีการแอบลอบวางระเบิดอยู่ใต้เวทีการแสดงในงานประกวดกะเทยประจำปี  ในที่ทำงานของเธอ และเป็นวันที่ฆาตกรโหดกำลังจะกระทำการล่าเหยื่อรายต่อไป

## นักแสดง

* เพ็ชรทาย วงษ์คำเหลา ... ลิลลี่ (สุรินทร์ ผ่องอินทรีย์)
* เซกิ โอเซกิ ... เซกิ
* บุศริน หยกพรายพันธ์ ... หมวดแพท
* ปราปต์ปฎล สุวรรณบาง ... เคน ซาคาโมโตะ
* ทองขาว ภัทรโชคชัย ... หมวดหิน
* เกริก ชิลเลอร์ ... เจ๊ตือ
* มอริส เค ... เลขาฯ หอย
* อรนภา กฤษฎี ... ม้าเถิง
* ยุทธนา ลอพันธุ์ไพบูลย์ ... ศักดิ์สปาต้า
* วสันต์ อุตตมะโยธิน ... เจ๊โหน่ง
* สมเกียรติ จันทร์พราหมณ์ ... แองจี้
* สายเชีย วงศ์วิโรจน์ ... ใบ้
* พิพัฒน์ พึ่งทรัพย์ ... ไข่มุก ซุปตาร์

### ดารารับเชิญ
* คุณฟู ไดอิจิ ... ท่านตำรวจญี่ปุ่น
* บรรจง บุษราคัมวงษ์ ... เสี่ยค่ายมวย
* โน้ต เชิญยิ้ม ... พ่อของลิลลี่
* ถั่วแระ เชิญยิ้ม ... ตำรวจที่สเก็ตภาพ
* ปริญญา เจริญผล ... น้องตุ้ม (นักมวย)
* อาภาภรณ์ ทรงเผ่า ... แป๋ม
* จ๋องแจ๋ง เชิญยิ้ม ... พี่แจ๋ง
* ตุ้มเม้ง เถิดเทิง ... ลูกน้องพี่แจ๋ง
* สริญญา บาโรส ... กุลสตรี
* ชัยพจน์ สุวรรณรักษ์ ... สารวัตรตำรวจ
* เอกวีร์ พงศ์สร้อยเพ็ชร ... สารวัตรตำรวจ
* สหัสวรรษ ชอบชิงชัย ... มือปืนที่ส่งมาเก็บ ลิลลี่
* ดำรงค์ ต่ายทอง ... โฆษกเวทีมวย
* อภิเดช ศิษย์หิรัญ ... ครูทีเด็ด
* สำราญศักดิ์ เมืองสุรินทร์ ... ครูซ้อมมวย

## การตอบรับ
ในนิตยสาร ฟิล์มแมกซ์ มีนักวิจารณ์ร่วมให้ดาว "คู่แรด" ทั้งหมด 6 คน รวม 7 ดาว เฉลี่ยเท่ากับ 1.16 ดาว (จากคะแนนเต็ม 4 ดาว) 

## อ้างอิง

## แหล่งข้อมูลอื่น
* คู่แรด (2550) ที่ฐานข้อมูลภาพยนตร์และละครไทย
* เว็บไซต์อย่างเป็นทางการ 
* 

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2550
หมวดหมู่:ภาพยนตร์เกี่ยวกับความหลากหลายทางเพศ
หมวดหมู่:ภาพยนตร์ตลกไทย
ซาไลวาบาสตาดส์

**ซาไลวาบาสตาดส์** () เป็นวงดนตรีแนวป็อป/ร็อก/อินดี้ ก่อตั้งในปี พ.ศ. 2548 สมาชิกประกอบไปด้วย มหาสมุทร บุณยรักษ์ (จีน) (ร้องนำ, กีต้าร์), ปวินท์ ประกอบสันติสุข (เป็ก) (ร้องนำ, กีต้าร์) และชายยุทธ ยุทธวรเดชกุล (เอิร์ท) (เบส) มีผลงานอัลบั้มแรกชื่อ *Saliva Bastards* ในปี พ.ศ. 2549

## ผลงาน
### อัลบั้มเพลง



### ผลงานอื่น ๆ
* เพลง หมอกหรือควัน จากอัลบั้ม Sanamluang Connects
* เพลง จะว่าไหม
* เพลง U & Me
* คืนวันศุกร์

หมวดหมู่:กลุ่มดนตรีร็อกสัญชาติไทย
หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีไทยในยุค 2000

*
หมอลำกลอน

**หมอลำกลอน** เป็นการแสดงศิลปะพื้นบ้านของชาวอิสาน เริ่มมีมานานแล้วเท่าใดไม่ปรากฏหลักฐาน ทราบเพียงแต่ว่าเป็นศิลปะที่แทรกซึมอยู่ในสายเลือดของชาวอิสาน เป็นมรดกทางวัฒนธรรมของพวกเขา นักแสดงจะมีชื่อเรียกกันว่า "หมอลำ" คำว่า"หมอ" ก็แปลว่าผู้เชี่ยวชาญทางใดทางหนึ่ง คำว่าก็หมอกลอน คือหมอกวีที่ชำนาญการขับร้องลำนำ คำบท คำกลอนนั่นเอง 

เพลงหมอลำกลอน มีไว้เพื่อให้ชาวบ้านได้นำมาร้องมารำในยามมีงานบุญต่าง ๆ ในหมู่บ้าน หรือในงานวัด ทั้งงานสุขและงานทุกข์ ชาวบ้านก็จะนำเอาหมอลำกลอนมาเล่นกันให้สนุกสนาน โดยเฉพาะในช่วงหลังฤดูกาลเก็บเกี่ยวข้าว โดยมักนำเอาเรื่องราวในวรรณคดี นิทานพื้นเมืองความเป็นอยู่หรือสภาพของสังคม ตลอดจนเหตุการณ์ทั่วไป มาแต่งเป็นเรื่องราวเพื่อขับร้องเพื่อให้ผู้ฟังได้เกิดความเข้าใจและบันเทิง

## อ้างอิง
* หมอลำตัวน้อยบ้านนาข่า หนุนเด็กอนุรักษ์ศิลปะพื้นบ้านก่อนเลือนหาย kapook.com

หมวดหมู่:ดนตรีในประเทศไทย
ดนตรีนิวเอจ

**ดนตรีนิวเอจ ** () หากแปลตามตัวก็หมายถึง ดนตรียุคใหม่ เป็นแนวดนตรีชนิดหนึ่งมีจุดเริ่มต้นจากงานความหลากหลายของนักดนตรียุโรปและอเมริกันในทศวรรษที่ 60 ที่ทำเพลงอีเลกโทรนิกและอคูสติก โดยทั่วไปมีลักษณะการใช้เครื่องดนตรีพื้นฐานและความซ้ำของเมโลดี้ในธรรมชาติ การบันทึกเสียงจากธรรมชาติก็มีการนำมาใช้ในเพลง ดนตรีนิวเอจมีดนตรีที่ให้ความผ่อนคลาย แรงบันดาลใจ และมักใช้กับกิจกรรมต่าง ๆ อย่างเช่น โยคะ การนวด การทำสมาธิ การอ่านหนังสือ และการบริหารความเครียด ที่จะสร้างบรรยากาศไม่ว่าจะที่บ้านหรือสถานที่ต่าง ๆ

ลักษณะของดนตรีนิวเอจมักผสมระหว่างเสียงเอฟเฟกหรือเสียงจากธรรมชาติ รวมกับเพลงอีเลกโทรนิกและเครื่องดนตรี อาศัยโครงของดนตรีหนุนไว้ อย่างเช่น ฟลุต เปียโน อคูสติกกีตาร์ และอาจรวมถึงเครื่องดนตรีตะวันออก ซึ่งในบางเพลงอาจมีการร้องลำนำในภาษาสันสกฤต ทิเบต หรือการสวดของคนพื้นถิ่นในทวีปอเมริกาเหนือ เป็นต้น หรือในบางครั้งก็มีการเขียนเนื้อร้องที่อิงมาจากเทพนิยายอย่างตำนานเคลติก เป็นต้น สำหรับเพลงที่มีความยาวมากกว่า 20 นาทีในเพลงประเภทนี้ไม่ใช่สิ่งที่แปลกอะไร และในบางครั้งลักษณะของเพลงแบบนี้ก็มีการเปรียบได้ว่าดนตรีแอมเบียนต์ (ambient music) เพื่อใช้เปิดในสถานที่สาธารณะ

ในช่วงทศวรรษที่ 80 ดนตรีนิวเอจได้รับความนิยมทางสถานีวิทยุทั่วไป

## อ้างอิง

หมวดหมู่:แนวดนตรี
เอเรกิออน

**เอเรกิออน** (Eregion) คือชื่ออาณาจักรเอลฟ์ในปกรณัมชุดมิดเดิลเอิร์ธ ของ เจ. อาร์. อาร์. โทลคีน ปรากฏในหนังสือ ซิลมาริลลิออน และ Unfinished Tales  ชื่อ 'เอเรกิออน' เป็นภาษาซินดาริน ซึ่งในภาษาเวสทรอนเรียกว่า **ฮอลลิน** (Hollin) เนื่องจากบริเวณนั้นมีต้นฮอลลี่อยู่มาก (*ereg* หมายถึง ต้นฮอลลี่ มีรากศัพท์จากคำว่า *EREK-* หมายถึงหนามแหลมคม)

อาณาจักรเอเรกิออนก่อตั้งขึ้นโดยเอลฟ์ชาวโนลดอร์ หลังจากแผ่นดินเบเลริอันด์ล่มจมลงสู่ใต้สมุทรเมื่อสิ้นสุดยุคที่หนึ่ง ชาวโนลดอร์ที่หลงเหลือได้เดินทางข้ามเอเรียดอร์ และตั้งอาณาจักรแห่งนี้ขึ้นที่เชิงเทือกเขาฮิธายเกลียร์ ทางฟากตะวันตก ใกล้กับอาณาจักรมอเรียของเหล่าคนแคระ  เมืองหลวงของเอเรกิออนชื่อว่า **โอสต์-อิน-เอดิล** (Ost-in-Edhil) ได้ชื่อว่าเป็นเมืองหลวงแห่งรัตนากร เนื่องจากเป็นแหล่งชุมนุมของช่างอัญมณีฝีมือดีของชาวโนลดอร์จำนวนมาก

ในบันทึกงานประพันธ์ของโทลคีน ไม่มีส่วนใดระบุถึงกษัตริย์หรือผู้นำของชาวเอเรกิออน แต่อาจสันนิษฐานได้ว่า ผู้ปกครองเอเรกิออนน่าจะเป็น กาลาเดรียลกับเคเลบอร์น เนื่องจากกาลาเดรียลเป็นเชื้อพระวงศ์โนลดอร์ชั้นสูงเพียงคนเดียวที่เดินทางกลับมาจากอามันและยังมีชีวิตอยู่  หรือมิฉะนั้นก็อาจเป็น เคเลบริมบอร์ บุตรของคูรูฟิน หลานของเฟอานอร์ ซึ่งได้สืบทอดฝีมือช่างชั้นสูงมาจากเฟอานอร์ด้วย  งานศึกษาวรรณกรรมของโทลคีนทั่วไปเชื่อว่า ผู้ปกครองเอเรกิออนคือ เคเลบริมบอร์

ในยุคที่สอง เซารอนในร่างแปลง 'อันนาทาร์' ได้เข้ามาร่วมสมาคมกับเหล่าช่างแห่งโอสต์-อิน-เอดิล และได้สอนให้พวกเขาสร้าง แหวนแห่งอำนาจ ขึ้น พวกเอลฟ์สร้างแหวนแห่งอำนาจขึ้นครั้งแรกจำนวน 16 วง หลังจากนั้นเซารอนแอบกลับไปยังมอร์ดอร์ และสร้างแหวนเอกธำมรงค์ขึ้นจากไฟใต้พิภพที่โอโรดรูอิน  ระหว่างนั้น เคเลบริมบอร์ได้สร้างแหวนแห่งเอลฟ์ ขึ้นอีก 3 วง โดยที่เซารอนไม่ล่วงรู้

หลังจากเซารอนสร้างแหวนเอกสำเร็จ และสวมแหวนนั้น พวกเอลฟ์จึงได้รู้ว่าตัวตนที่แท้ของอันนาทาร์ คือใคร เคเลบริมบอร์รีบส่งแหวนเอลฟ์สามวงไปเสียให้พ้น ส่วนเซารอนก็ยกทัพออร์คมาโจมตีเอเรกิออนเพื่อแก้แค้นพวกเอลฟ์

## สงครามเอเรกิออน
สงครามเอเรกิออนเกิดขึ้นเมื่อเซารอนยกทัพจากมอร์ดอร์มาโจมตีอาณาจักรเอเรกิออนเพื่อแก้แค้นพวกเอลฟ์ แต่ชาวเอเรกิออนล้วนเป็นช่างฝีมือ ไม่ใช่นักรบ พวกเขาจึงอยู่ในสถานการณ์ย่ำแย่ คนแคระแห่งคาซัดดูมส่งทัพมาช่วยเหลือ แต่ก็ถูกเซารอนตีโต้อย่างหนักจนต้องถอยทัพกลับไปและปิดประตูตะวันตกเสีย

ทัพเอลฟ์ของกษัตริย์กิล-กาลัดจากลินดอน ส่งมาช่วย โดยมีเอลรอนด์ เป็นผู้นำทัพ แต่ไม่สามารถตีฝ่าวงล้อมทัพของมอร์ดอร์เข้าไปได้ จนเมื่อเคเลบอร์นนำชาวเอเรกิออนตีฝ่าออกมา เอลรอนด์จึงพาผู้คนทั้งหมดหนีไปยังหุบเขาอิมลาดริส ตั้งหลักป้องกันตัวอยู่ที่นั่นโดยทัพมอร์ดอร์ไม่สามารถบุกเข้าไปได้

เคเลบริมบอร์เสียชีวิตในการศึกครั้งนี้ เมื่อทัพหนุนของเซารอนยกตามขึ้นมา ทัพมนุษย์ชาวนูเมนอร์ก็ยกมาช่วย โดยเดินทางขึ้นมาจากทางใต้ ตีกระหนาบทัพมอร์ดอร์โดยมีทัพของเอลรอนด์ตีกระหนาบทางด้านเหนือ ทำให้เซารอนพ่ายแพ้ในสงครามคราวนี้ แต่เมืองเอเรกิออนก็เสียหายหนักจนไม่สามารถฟื้นฟูได้อีกแล้ว

ชาวโนลดอร์ในเอเรกิออนแยกย้ายกันไปลี้ภัยอยู่ที่ลินดอน ที่อิมลาดริส (ริเวนเดลล์) และที่ลอธลอริเอน

## อ้างอิง
* เจ. อาร์. อาร์. โทลคีน, *[[Unfinished Tales]]*, ลอนดอน:สำนักพิมพ์ฮาร์เปอร์คอลลินส์

หมวดหมู่:ดินแดนในตำนานของโทลคีน
อาจยังไม่สาย

**อาจยังไม่สาย** เป็นสตูดิโออัลบั้มเต็มชุดแรกของ สควีซ แอนิมอล วางจำหน่ายเมื่อวันที่ 28 กุมภาพันธ์ พ.ศ. 2550 ภายใต้สังกัดสไปซีดิสก์ โดยมี "โต้ง-มณเฑียร แก้วกำเนิด" หรือ Save Da Last Piece มือกีตาร์วงพีโอพี มาเป็นโปรดิวเซอร์ในอัลบั้มชุดนี้

## รายชื่อเพลง
;ทุกเพลง แต่งคำร้อง และ ทำนอง โดย วิน ศิริวงศ์ 
# Suffocated Intro   
# ครึ่งสายตา Half an eye sight
# จะรักดีไหม Undeniable
# ฉันไม่เหงา I'm not lonely 
# รักไม่หลอก Love never lie
# ไม่มองกลับหลัง Not looking back
# ทำไงดี Tum ngai dee (คำร้อง และ ทำนอง โดย ประชาธิป มุสิกพงษ์)
# นางในฝัน Nang Nai Fun
# อีกสักครั้ง Another day
# อาจยังไม่สาย It ain't to late
# Materialistic    
# Let's Cry    
# เริ่มใหม่ Restart
# อาย Shy (คำร้อง และ ทำนอง โดย ประชาธิป มุสิกพงษ์)
# Suffocated Outtro

## รายละเอียดอัลบั้ม
* อำนวยการผลิต - พิชัย จิราธิวัฒน์
* โปรดิวเซอร์ - มณเฑียร แก้วกำเนิด 
* โค-โปรดิวเซอร์ - Sqweez Animal 

### นักดนตรี
* ร้องนำ - วิน ศิริวงศ์ (ยกเว้นเพลง "ทำไงดี" และ "อาย" โดย ประชาธิป มุสิกพงษ์)
* กีตาร์ - ประชาธิป มุสิกพงษ์ 
* เบส และ ดับเบิลเบส - ณัฐนันท์ สังขะทรัพย์, อาณัติ ทองก้อน, ประชาธิป มุสิกพงษ์ 
* คีย์บอร์ด - สมิทธิ์ ปุญญะยันต์ 
* กลอง - มาตรชัย มะกรูดทอง 
* ปรับแต่งเสียงกลอง - สุธิติ ไชยสมุทร 
* โปรแกรม และ ซินธิไซเซอร์ - ประชาธิป มุสิกพงษ์, มณเฑียร แก้วกำเนิด 

### อื่น ๆ
* บันทึกเสียงที่ Sexy Pink Studio โดย อาจอำพล จันทวุฒิ 
* ผสมเสียงที่ Kangaroo Studio โดย วรายุทธ ประชาพิพัฒ 
* ทำต้นฉบับที่ West Side Studio / BKK โดย Wooddy Pornpitaksuk 
* ออกแบบ และ กำกับศิลป์ - บริษัท 'Ductstore the Design Guru จำกัด
* ถ่ายภาพ - กรกฤช เจียรพินิจนันท์
* ปรับแต่งภาพ - บริษัท 'Ductstore the Design Guru จำกัด, บริษัท Visionary Group จำกัด

## แหล่งข้อมูลอื่น
* http://www.facebook.com/sqweez.animal
* http://www.siamzone.com/music/n/1864/
* ปกอัลบั้ม "อาจยังไม่สาย"

หมวดหมู่:อัลบั้มเพลงไทยสากล
หมวดหมู่:อัลบั้มเพลงในปี พ.ศ. 2550
เสรีภาพ เสมอภาค ภราดรภาพ

[thumb|โลโก้ทางการของสาธารณรัฐฝรั่งเศส พร้อมกับมี[คำขวัญว่า *"เสรีภาพ, เสมอภาค, ภราดรภาพ"*]]
**เสรีภาพ เสมอภาค ภราดรภาพ**  ( ) เป็นคำขวัญประจำชาติของประเทศฝรั่งเศส

## ประวัติ
ในยุคสมัยการปฏิวัติฝรั่งเศสได้เกิดคำขวัญขึ้นมาว่า **"เสรีภาพ เสมอภาค ภราดรภาพ หรือความตาย"** *(Liberté, Égalité, Fraternité, ou la Mort!)* แต่หลังจากนั้นในสมัยจักรวรรดิฝรั่งเศสและการฟื้นฟูราชวงศ์บูร์บง คำขวัญดังกล่าวก็ได้ถูกลืมหายไปจนกระทั่งปี พ.ศ. 2391 ปีแอร์ เลอรูซ์ได้นำคำขวัญกลับคืนมาใช้อีกครั้งหนึ่ง และนายกเทศมนตรีนครปารีสได้เขียนคำขวัญดังกล่าวบนกำแพงเมือง จนกระทั่งสมัยสาธารณรัฐฝรั่งเศสที่ 3 ที่คำขวัญนี้ได้กลายเป็นคำขวัญอย่างเป็นทางการ

ในระหว่างการบุกประเทศฝรั่งเศสของเยอรมนีในสมัยสงครามโลกครั้งที่ 2 คำขวัญได้ถูกแทนโดย **"งาน ครอบครัว ปิตุภูมิ"** *(Travail, famille, patrie)* โดยฟิลิป เปแตง หัวหน้ารัฐบาลวิชีฝรั่งเศสโดยการสนับสนุนของนาซีเยอรมนี อย่างไรก็ตามคำขวัญใหม่นี้ได้ถูกล้อเลียนเป็น **"แสวงโชค อดอยาก ลาดตระเวน"** *(Trouvailles, famine, patrouilles)* ซึ่งเป็นการสะท้อนชีวิตความเป็นอยู่ในสมัยวิชีฝรั่งเศสที่มีความขาดแคลนและความยากลำบากในการดำรงชีวิต

ปัจจุบันประเทศฝรั่งเศสได้ใช้คำขวัญว่า **"เสรีภาพ เสมอภาค ภราดรภาพ"** *(Liberté, Égalité, Fraternité)* เป็นคำขวัญประจำชาติซึ่งก็ได้บัญญัติไว้ในรัฐธรรมนูญฝรั่งเศสปี 2489 และ 2501
[right|thumb|250px|ช่องกลางของคานประตูโบสถ์มีคำขวัญประจำชาติ ซึ่งได้ใส่ไว้ในปี [พ.ศ. 2448 ตามกฎหมายแยกรัฐออกจากศาสนาของประเทศฝรั่งเศส]]

## เสรีภาพ
**[[เสรีภาพ]]** *(Liberté)* คือการเน้นในเสรีภาพของบุคคล หรือ ปัจเจกชนนิยม และได้ขยายไปในเรื่องเสรีภาพในด้านความคิด ความเชื่อทางศาสนา การศึกษาหาความรู้ การพิมพ์และเผยแพร่ข่าวสาร รวมทั้งเสรีภาพในทางการเมือง

## เสมอภาค
**เสมอภาค** *(Égalité)* คือความเท่าเทียมกันตามกฎหมายของปัจเจกชน ความเสมอภาคขึ้นอยู่กับหลักความเที่ยงธรรม ความเท่าเทียมกันในเรื่องสิทธิและหน้าที่ เช่น ความเท่าเทียมในด้านการเสียภาษี และสิทธิในการออกเสียงเลือกตั้ง

## ภราดรภาพ
**ภราดรภาพ** *(Fraternité)* คือความเป็นพี่เป็นน้องกัน มนุษย์ทุกคนจะต้องมีความเท่าเทียมกันและปฏิบัติต่อกันดุจพี่น้อง ความเป็นพี่เป็นน้อง เป็นสิ่งที่ธรรมชาติมอบให้มนุษย์ คือ การไม่เน้นผิวพรรณ หรือ เผ่าพันธุ์

## อ้างอิง

* กฎหมายรัฐธรรมนูญฝรั่งเศส 

หมวดหมู่:สัญลักษณ์ของประเทศฝรั่งเศส
หมวดหมู่:ประวัติศาสตร์ฝรั่งเศส
ระบบกึ่งประธานาธิบดี

[thumb|right|alt=วลาดีมีร์ ปูติน ประธานาธิบดีรัสเซีย|[วลาดีมีร์ ปูติน ประธานาธิบดีรัสเซีย]]
**สาธารณรัฐกึ่งประธานาธิบดี** (), **ระบบกึ่งประธานาธิบดี** (), **ระบบบริหารคู่** (), **ระบบกึ่งประธานาธิบดีกึ่งรัฐสภา** หรือ **ระบบกึ่งรัฐสภากึ่งประธานาธิบดี** เป็นระบอบการปกครองแบบหนึ่งที่ประธานาธิบดีเป็นประมุขของรัฐ และหัวหน้าฝ่ายบริหาร โดยมีนายกรัฐมนตรีเป็นหัวหน้ารัฐบาล ระบบกึ่งประธานาธิบดีมีต้นกำเนิดในฝรั่งเศส

## ประวัติของระบบกึ่งประธานาธิบดี
ระบอบกึ่งประธานาธิบดีนั้นเกิดขึ้นครั้งแรก ณ  ประเทศฝรั่งเศส โดยมี เป็น ทั้งนี้เพราะไม่ว่าผู้ใดจะมาดำรงตำแหน่งประธานาธิบดี ก็ทำให้เกิดความวุ่นวาย มีข้อขัดแย้งมากและต้องยุบสภาบ่อย รัฐบาลหรือรัฐสภาต้องออกจากตำแหน่งและมีการเลือกตั้งใหม่อยู่บ่อยครั้ง ทำให้เสียงบประมาณ ดังนั้นนักรัฐศาสตร์และนักนิติศาสตร์ของจึงได้พัฒนารูปแบบการปกครองโดยผสมผสานกันระหว่างระบอบรัฐสภาและระบอบประธานาธิบดี ทั้งนี้ได้มีการบัญญัติไว้ใน และมีการแก้ไขในปี  อีกด้วย

## หลักการปกครอง

### อำนาจบริหาร

**อำนาจบริหาร** ประธานาธิบดีมีอำนาจในการบริหารสูงสุด และเป็นผู้แต่งตั้งนายกรัฐมนตรี โดยที่นายกรัฐมนตรีจะต้องเสนอรายชื่อรัฐมนตรีในคณะรัฐมนตรี และประธานาธิบดีจะลงนามอนุมัติ ประธานาธิบดีจึงเป็นประมุขแห่งรัฐและหัวหน้าอำนาจบริหาร ส่วนนายกรัฐมนตรีเป็นหัวหน้ารัฐบาล

### อำนาจนิติบัญญัติ

**อำนาจนิติบัญญัติ** รัฐสภา (สภาผู้แทนราษฎร (สภาล่าง) และวุฒิสภา (สภาสูง) เป็นผู้ใช้อำนาจและยังทำหน้าที่ควบคุมดูแลการปฏิบัติงานของรัฐบาลให้เป็นไปตามที่เสนอไว้ต่อสภา ทั้งยังมีอำนาจลงมติไม่ไว้วางใจคณะรัฐบาลด้วย แต่ขณะเดียวกันประธานาธิบดีก็มีอำนาจยุบสภาผู้แทนราษฎรได้เช่นกัน

### อำนาจตุลาการ

**อำนาจตุลาการ** ศาลมีอำนาจตุลาการและแยกเป็นอิสระจากอำนาจทุกฝ่าย

## รายชื่อประเทศที่ปกครองแบบระบบกึ่งประธานาธิบดี

### ระบบประธานาธิบดี-รัฐสภา

*
*
*
*
*
*
*
*
*
*
*
*
***'
***'
***
*

### ระบบนายกรัฐมนตรี-ประธานาธิบดี

*
*
*
*
*
*
*
*
*
*
*
*
*
*
*
*

## อ้างอิง


* กฎหมายรัฐธรรมนูญฝรั่งเศส 

หมวดหมู่:ระบบการเมือง
หมวดหมู่:ระบอบการปกครอง
หมวดหมู่:ประธานาธิบดี
หมวดหมู่:การแยกใช้อำนาจ
หมวดหมู่:สาธารณรัฐฝรั่งเศสที่ 5
บลูส์ (ร็อคแมน)

**บลูส์** (ภาษาอังกฤษ: Blues , Protoman ) เป็นตัวละครจากซีรีส์ร็อคแมนคลาสสิกมีลักษณะเด่นคือมีผ้าพันคอสีเหลืองเป็นหุ่นยนต์ตัวแรกของดร.โทมัส ไรท์โดยตัวต้นแบบของบลูส์คือสไนเปอร์ โจซึ่งเป็นหุ่นยนต์ตำรวจ

## ประวัติ
บลูส์เป็นหุ่นยนต์ต่อสู้หมายเลข 000 ของดร.ไลท์ซึ่งเป็นหุ่นยนต์ตัวแรกแต่ด้วยนิสัยของบลูส์ที่ชอบสันโดดทำให้บลูส์ได้หายสาบสูญ เต่ก็ไม่ได้ไปเป็นพวกไวลี่ ยังคงเป็นผู้มีคุณธรรมอยู่ บ่อยครั้งที่จะเป็นผู้ที่ออกมาช่วยร็อคบ้าง ท้าสู้บ้าง เป็นครั้งคราว

หมวดหมู่:ตัวละครในร็อคแมน
รัช

**รัช** เป็นตัวละครในร็อคแมนโดยส่วนมากจะเป็นผู้ช่วยร็อคแมนเป็นประจำ

## ร็อคแมน
**รัช** คือสุนัขหุ่นยนต์ที่ดร.ไลท์สร้างขึ้นเพื่อช่วยร็อก
รัช สามารถเปลี่ยนเป็น เจ็ทรัช ช่วยในการบิน สปริงรัช ในการกระโดด ขับเคลื่อนในน้ำ และช่วยขุดเอาไอเท็มในภาค7ได้
รัชสามารถรวมร่างกับร็อก (ในภาค7) ทำให้บินได้ช่วงหนึ่งและชาร์จช็อตยิงหมัดออกไปได้ แลกกับการสไลด์ไม่ได้
## ร็อคแมนเอ็กเซ่

หมวดหมู่:ร็อคแมน (เกมชุดดั้งเดิม)
หมวดหมู่:ร็อคแมนเอ็กเซ่
หมวดหมู่:ตัวละครจากเกมชุดร็อคแมน
คนกราบหมา

**คนกราบหมา** () เป็นภาพยนตร์ตลกร้ายแนวทดลอง ที่เขียนบทและกำกับโดย อิ๋ง เค นำแสดงโดยกฤษดา สุโกศล แคลปป์ และธาริณี เกรแฮม และเคยถูกห้ามฉายในประเทศไทย

คนกราบหมา เป็นภาพยนตร์ความยาว 110 นาที ถ่ายทำด้วยฟิล์ม 16 ม.ม. โดยใช้ทุนส่วนตัว เป็นหนังตลกร้ายว่าด้วยลัทธิประหลาดที่ผู้คนพากันกราบไหว้หมา ภาพยนตร์มีกำหนดฉายครั้งแรกในเทศกาลภาพยนตร์กรุงเทพ ครั้งที่ 1 (Bangkok Film Festival) ปี พ.ศ. 2540 ซึ่งไบรอัน เบนเน็ทท์ พนา จันทรวิโรจน์ และหนังสือพิมพ์เดอะ เนชั่น เป็นผู้จัด

ก่อนงานเปิดเทศกาลภาพยนตร์ มีผู้ส่งโทรสารร้องเรียนไปที่กองเซ็นเซอร์ภาพยนตร์ ว่าบทภาพยนตร์เรื่องนี้ไม่เหมาะสม และดูหมิ่นศาสนาพุทธ กองเซ็นเซอร์ภาพยนตร์เข้ามาตรวจสอบแล้ว ไม่อนุญาตให้ฉายภาพยนตร์เรื่องนี้ ต่อมา คนกราบหมา ได้ไปฉายในเทศกาลภาพยนตร์นานาชาติที่ ฮาวาย ลอสแอนเจลิส นิวยอร์ก แต่ไม่มีโอกาสได้ฉายในประเทศไทย ยกเว้นการฉายเป็นการภายใน เพียงรอบเดียวที่สถาบันเกอเธ

ในเดือนตุลาคม พ.ศ. 2566 คณะกรรมการพิจารณาภาพยนตร์และวีดิทัศน์ กรมส่งเสริมวัฒนธรรม มีมติอนุญาตให้ภาพยนตร์เรื่องนี้ฉายในประเทศไทย หลังกำหนดฉายเดิม 25 ปี โดยได้เรตติ้ง "น 15+" และเข้าฉายเมื่อวันที่ 16 พฤษภาคม พ.ศ. 2567

## อ้างอิง

## แหล่งข้อมูลอื่น
* 
* *[https://fapot.or.th/main/heritage/view/253 คนกราบหมา]* ทางเว็บไซต์ หอภาพยนตร์ (องค์การมหาชน)
* *[https://contentthailand.com/th/film/คนกราบหมา-dog-god/ คนกราบหมา]* ทางเว็บไซต์ คอนเทนท์ไทยแลนด์ (กระทรวงวัฒนธรรม)

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2540
หมวดหมู่:ภาพยนตร์นอกกระแส
หมวดหมู่:ภาพยนตร์ไทยที่ออกฉายในปี พ.ศ. 2567
ตราแผ่นดินของฝรั่งเศส

**[[ตราแผ่นดิน]]ของ[[ฝรั่งเศส]]** ในปัจจุบันนี้เริ่มใช้มาตั้งแต่ พ.ศ. 2496 แม้ตราดังกล่าวจะไม่มีสถานะทางกฎหมายว่าเป็นตราแผ่นดินอย่างเป็นทางการเลยก็ตาม ดวงตรานี้เป็นตราที่ปรากฏการใช้ในปกหนังสือเดินทางของประเทศฝรั่งเศส ซึ่งมีจุดกำเนิดจากการที่กระทรวงการต่างประเทศฝรั่งเศสกำหนดให้ใช้ตรานี้เป็นสัญลักษณ์สำหรับหน่วยงานทางการทูตของฝรั่งเศสนับตั้งแต่ พ.ศ. 2455 เป็นต้นมา ออกแบบโดยประติมากรชื่อ จูลส์-เคลมองต์ ชาแปล็ง (Jules-Clément Chaplain)

ในปี พ.ศ. 2496 องค์การสหประชาชาติได้ขอให้ประเทศฝรั่งเศสส่งสำเนาภาพตราแผ่นดินของตน เพื่อจัดแสดงร่วมกับภาพตราแผ่นดินของชาติสมาชิกอื่นๆ ในห้องประชุมขององค์การสหประชาชาติ คณะกรรมการร่วมที่รัฐบาลฝรั่งเศสแต่งตั้งในการนี้จึงให้โรแบรต์ หลุยส์ (Robert Louis) นักออกแบบตราสัญลักษณ์ ทำการเขียนตราทางการทูตข้างต้นขึ้นใหม่ตามแบบของตราเดิม อย่างไรก็ตาม ตรานี้รัฐบาลฝรั่งเศสก็ไม่ได้ออกกฎหมายรับรองให้ใช้เป็นตราแผ่นดินอย่างเป็นทางการแต่อย่างใด

สัญลักษณ์ในตราดังกล่าวนี้ประกอบด้วย

* รูปโล่กว้าง ตอนปลายเป็นรูปหัวสิงโต ภายในบรรจุอักษรย่อ "RF" ซึ่งย่อมาจากคำว่า *République Française* อันเป็นชื่อของสาธารณรัฐฝรั่งเศส ในภาษาฝรั่งเศส
* ช่อใบมะกอก หมายถึง สันติภาพ
* ช่อกิ่งโอ๊ก หมายถึง ความยั่งยืน หรือความรอบรู้
* ขวานมัดหวาย (:en:fasces) หมายถึง ความยุติธรรม 

ในเดือนกันยายน พ.ศ. 2542 รัฐบาลฝรั่งเศสได้กำหนดตราสัญลักษณ์ใหม่สำหรับรัฐบาลฝรั่งเศส ซึ่งได้รวมเอาคำขวัญของสาธารณรัฐ สีธงชาติ และรูปมารีแอนน์ ซึ่งเป็นรูปสัญลักษณ์เชิงบุคลาธิษฐานของสาธารณรัฐ (Republic's personification) เข้าไว้ด้วยกัน



## ลำดับภาพตราแผ่นดินสมัยต่างๆ



## อ้างอิง

## แหล่งข้อมูลอื่น

ฝรั่งเศส
หมวดหมู่:สัญลักษณ์ของประเทศฝรั่งเศส
มินนีแอโพลิส

**มินนีแอโพลิส** () เป็นเมืองที่ใหญ่ที่สุดในรัฐมินนิโซตาในสหรัฐอเมริกา ตั้งอยู่ในเทศมณฑลเฮนเนพินระหว่างแม่น้ำมิสซิสซิปปีกับแม่น้ำมินนิโซตา เมืองมินนีแอโพลิสมีประชากร 372,811 (สำมะโน 2548) และตั้งอยู่ติดกับเมืองเซนต์พอล เมืองหลวงของรัฐมินิโซตา ซึ่งทั้งคู่มักจะถูกเรียกว่า "ทวินซิตีส์" (Twin Cities) หรือเมืองแฝด ชื่อเมือง มินนีแอโพลิส มาจากคำผสมของคำว่า Mni คำในภาษาดาโคตาที่หมายถึง "น้ำ" และคำว่า polis ในภาษากรีกที่หมายถึง "เมือง" 

ในอดีตเมืองมีชื่อเสียงในด้านอุตสาหกรรมแป้งโดยมีโรงโม่แป้งเป็นจำนวนมาก ซึ่งเป็นเมืองหลักในด้านธุรกิจของสหรัฐอเมริกาเช่นเดียวกับชิคาโกและซีแอทเทิล

สวนสาธารณะในเมืองมีลักษณะเด่นพิเศษคือจะตั้งอยู่ไม่ห่างจากทุกบ้านในรัศมีครึ่งไมล์ (800 เมตร)

มหาวิทยาลัยที่สำคัญในเมืองได้แก่ มหาวิทยาลัยมินนิโซตา ซึ่งมีนักศึกษากว่า 50,000 คน

## อ้างอิง

## แหล่งข้อมูลอื่น
* เว็บไซต์เมืองมินนีแอโพลิส

หมวดหมู่:เมืองในรัฐมินนิโซตา
การวาดเส้น

thumb|250px|ภาพ Male nude โดย Annibale Carracci ศตวรรษที่ 16
**การวาดเส้น** () เป็นพื้นฐานของงานทัศนศิลป์และการออกแบบ โดยการสร้างภาพสองมิติโดยวิธีที่ง่ายและรวดเร็ว ให้เกิดร่องรอยต่าง ๆ โดยใช้เครื่องมือที่อยู่ใกล้ตัว เช่น ถ่าน เศษไม้ หรือแม้แต่นิ้วมือของตนเอง แต่ในปัจจุบันนิยมใช้ ดินสอ ปากกาและหมึก เครยอง ดินสอสี ดินสอถ่าน ชอล์ก ชอล์กสี ปากกามาร์กเกอร์ ปากกาหมึกซึม ซึ่งโดยมากจะเขียนลงบนกระดาษ หรือวัสดุอื่นอย่าง กระดาษแข็ง พลาสติก หนัง ผ้า กระดาน สำหรับการเขียนชั่วคราวอาจใช้กระดานดำหรือกระดานขาว หรือบนอะไรก็ได้

สำหรับศิลปินที่เขียนหรือทำงานการวาดเส้นอาจหมายถึง ช่างสเก็ตภาพ หรือ ช่างเขียนแบบ
## อ้างอิง

* เอกสารประกอบโครงการฝึกอบรมศิลปะสำหรับบุคคลภายนอก งานบริการศิลปวัฒนธรรม ฝ่ายศิลปวัฒนธรรม วิทยาลัยช่างศิลปสุพรรณบุรี

หมวดหมู่:ทัศนศิลป์
หมวดหมู่:การออกแบบ
โอวลุ

**โอวลุ** (, ;  ; ) เป็นเมืองในประเทศฟินแลนด์ มีประชากรประมาณ 1.3 แสนคน มากเป็นอันดับหกของประเทศ ตั้งอยู่ที่ปากแม่น้ำโอวลุ ในจังหวัดโอวลุ

โอวลุมีความสำคัญเป็นศูนย์กลางการปกครองและการค้าในภูมิภาค และยังเป็นที่รู้จักในด้านเป็นเมืองเทคโนโลยี โดยเป็นเมืองเอกของจังหวัดโอวลุ

## ประวัติศาสตร์
โอวลุก่อตั้งในปี 1605 โดยพระเจ้าคาร์ลที่ 9 แห่งสวีเดน เป็นเมืองที่ใหญ่ที่สุดในภาคเหนือของฟินแลนด์ โอวลุเริ่มมีความเจริญมากขึ้นตั้งแต่ 1765 เมื่อสามารถค้าขายกับต่างประเทศได้ ตลอดคริสต์ศตวรรษที่ 19 โอวลุเป็นผู้ส่งออกยางมะต่อยที่ใหญ่ที่สุดของฟินแลนด์ ในปี 1822 ไฟได้เผาทำลายตัวเมือง คาร์ล ลุดวิก เองเงิลได้ออกแบบผังเมืองใหม่ให้โอวลุ ในประวัติศาสตร์ โอวลุถูกไฟทำลายมาแล้วถึงสิบครั้ง ปัจจุบัน โอวลุได้รับการยอมรับว่าเป็นเมิองเทคโนโลยี ในปี 1982 ได้มีการก่อตั้งหมู่บ้านเทคโนโลยีแห่งแรกในกลุ่มนอร์ดิก

## อ้างอิง

## แหล่งข้อมูลอื่น

*
*Visitoulu.fi – VisitOulu.fi – เว็บไซต์การท่องเที่ยวโอวลุ
*

อโอวลุ
หมวดหมู่:ราชรัฐฟินแลนด์
ละครเวที

thumb|200px|ภาพวาด การแสดงละครเวทีเรื่อง Romeo and Juliet
**ละครเวที** มีหลากหลายประเภท เช่น ละครโศกนาฏกรรม (Tragedy) ละครสุขนาฏกรรม (Comedy) ละครเพลง (Musical) ซึ่งเน้นการร้องมากกว่า คาดกันว่าละครเวทีมีมาตั้งแต่สมัยกรีก อริสโตเติลบันทึกไว้ว่าละครของกรีก   

จุดเด่นของละครเวทีคือ การสื่อสารระหว่างผู้ชมกับนักแสดง การสื่อสารระหว่างผู้ชมและนักแสดงเกิดขึ้นไปพร้อม ๆ กัน วอลเตอร์ เคอร์ นักวิจารณ์ชาวอเมริกันพูดถึงเรื่องนี้ไว้ว่า "ความสัมพันธ์ระหว่างคนดูกับนักแสดงเช่นนี้ไม่มีในภาพยนตร์ เพราะภาพยนตร์เป็นสิ่งที่สร้างมาสำเร็จรูปแล้ว มันไม่สามารถตอบสนองเราได้ เพราะนักแสดงในภาพยนตร์ไม่สามารถได้ยินเรา รู้สึกถึงตัวตนของเราและไม่ว่าเราจะมีปฏิกิริยาอย่างไรก็ไม่มีผลใด ๆ"

องค์ประกอบของละครเวที คือ การแสดงสดบนเวที ที่มีฉาก แสง เสียง ประกอบ และบทละคร คือ ส่วนที่สำคัญที่สุดในการทำละครทุกชนิด โดยเฉพาะอย่างยิ่งละครเวที เพราะมันคือ ตัวกำหนดองค์ประกอบอื่น ๆ ทุกอย่างในละคร ไม่ว่าจะเป็น โครงของเรื่องของนักแสดงด้วย เช่น โรมิโอกับจูเลียต


หมวดหมู่:ศิลปะการแสดง
หมวดหมู่:การละคร
ไอศวรรยา ราย

**ไอศวรยา ราย** (, , ; เกิด 1 พฤศจิกายน ค.ศ. 1973)หรือ **ไอศวรยา ราย บัจจัน** เป็นนักแสดงหญิงชาวอินเดีย ก่อนที่เธอได้รับงานเป็นนักแสดง เธอได้เป็นนางแบบมาก่อน มีชื่อเสียงมาจากการประกวดนางงาม ซึ่งได้ตำแหน่งมิสเวิลด์ ในปี ค.ศ. 1994 เธอได้รับการยกย่องว่าเป็นนักแสดงที่มีอิทธิพลได้รับความนิยมมากที่สุดในอินเดีย และสื่อหลายแขนงอ้างว่าเธอเป็น "สตรีที่สวยที่สุดในโลก"

ไอศวรยา ราย แสดงภาพยนตร์เรื่องแรก ในปี ค.ศ. 1997 และมีผลงานประมาณ 40 เรื่อง ทั้งในภาษาฮินดี ภาษาทมิฬ ภาษาเบงกอล และภาษาอังกฤษ ภาพยนตร์ที่ทำให้เป็นที่รู้จักในระดับนานาชาติคือเรื่อง *[[ทาสหัวใจเหนือแผ่นดิน]]* (Devdas) แสดงคู่กับชาห์รุข ข่าน ในปี 2002 *[[Bride & Prejudice]]* (ปิ๊งรัก เจ้าสาวช่างเลือก) ปี 2004 และ *[[The Last Legion]]* (ตำนานดาบคิงอาเธอร์) ปี 2007

ไอศวรรยา ราย ได้สมรสกับอภิเษก บัจจัน บุตรชายของนักแสดงชื่อดังอมิตาภ บัจจัน เมื่อเดือนเมษายน ค.ศ. 2007

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:นักแสดงอินเดีย
หมวดหมู่:ชาวตูลู
หมวดหมู่:ชาวอินเดียที่นับถือศาสนาฮินดู
หมวดหมู่:บุคคลจากมุมไบ
หมวดหมู่:บุคคลจากมังคาลอร์
หมวดหมู่:ผู้ชนะการประกวดมิสเวิลด์
หมวดหมู่:ผู้ชนะการประกวดนางงาม
อภิเษก บัจจัน

**อภิเษก บัจจัน** (, , ; เกิด 5 กุมภาพันธ์ ค.ศ. 1976) เป็นนักแสดงชายชาวอินเดีย เป็นบุตรชายของนักแสดงชาวอินเดีย อมิตาภ บัจจัน และชยา บัจจัน เป็นสามีของนักแสดงชื่อดังไอศวรรยา ราย เขาสามารถพูด ภาษาอังกฤษ และภาษาฝรั่งเศส ในระหว่างที่ศึกษาในระดับอุดมศึกษาเขาได้ศึกษาอยู่ในมหาวิทยาลัยแห่งหนึ่งในนิวยอร์ก ประเทศสหรัฐอเมริกา แต่เขาก็ศึกษาไม่จบ เนื่องจากเขาสนใจการเป็นนักแสดงของบอลลีวูด ชยา บัจจันผู้เป็นมารดาไม่เห็นด้วย แต่อมิตาภ บัจจัน ผู้เป็นบิดากลับอยากให้ลูกเป็นดารา จึงบอกให้ อภิเษก บัจจัน กลับมาจากสหรัฐอเมริกา เพื่อมาเป็นนักแสดงในบอลลีวูด

อภิเษก บัจจัน ได้รับบทในมิวสิกวีดีโอเพลง "Dhoom" ของทาทา ยัง

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวอินเดีย
หมวดหมู่:ชาวอินเดียที่นับถือศาสนาฮินดู
หมวดหมู่:บุคคลจากมุมไบ
ฤติก โรศัน

**ฤติก โรศัน** (; ; ; 10 มกราคม พ.ศ. 2517) เป็นนักแสดงชื่อดังจากประเทศอินเดีย เขาได้เข้าวงการบันเทิงตั้งแต่อายุ 6 ปี

## หนังเรื่องที่ผ่านมา
* Dhoom II เหิรฟ้าท้านรก
* Krrish คนพลังพายุ
* Bang Bang

## อ้างอิง

## แหล่งข้อมูลอื่น
* 
* 

หมวดหมู่:บุคคลที่เกิดในปี พ.ศ. 2517
หมวดหมู่:บุคคลที่ยังมีชีวิตอยู่
หมวดหมู่:นักแสดงเด็กชาวอินเดีย
หมวดหมู่:นักแสดงภาพยนตร์ชายชาวอินเดีย
หมวดหมู่:ชาวอินเดียที่นับถือศาสนาฮินดู
หมวดหมู่:บุคคลจากมุมไบ
มาธุรี ทีกษิต

**มาธุรี ทีกษิต** (, เกิดวันที่ 15 พฤษภาคม พ.ศ. 2510) เป็นนักแสดงจากประเทศอินเดีย.

เธอได้เป็นนางเอกในภาพยนตร์ฮินดีมาตลอดในช่วงปีประมาณ 2523-2533. มาธูรีได้ขึ้นชื่อว่าเป็นนักแสดงมาตรฐานของภาพยนตร์อินเดีย.

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงชาวอินเดีย
หมวดหมู่:ชาวอินเดียที่นับถือศาสนาฮินดู
หมวดหมู่:บุคคลจากมุมไบ
ศิลปา เศฏฏี

**ศิลปา เศฏฏี** (, , 8 มิถุนายน พ.ศ. 2518 — ) เป็นนักแสดงจากประเทศอินเดีย  เมื่อ วันที่ 18 เมษายน 2550  ศิลปา เศฏฏี ได้ไปร่วมงานต่อต้านโรคเอดส์ โดยมีริชาร์ด เกียร์ไปร่วมด้วย และ ริชาร์ด เกียร์ ได้กอดจูบศิลปา เศฏฏี ทำให้ชาวอินเดียเป็นจำนวนมากแจ้งจับ ริชาร์ด เกียร์ ข้อหาอนาจารและศิลปา เศฏฏีเองก็โดนกักตัวห้ามออกนอก ประเทศ นานกว่า 6 เดือน

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงชาวอินเดีย
หมวดหมู่:ชาวตูลู
หมวดหมู่:ชาวอินเดียที่นับถือศาสนาฮินดู
หมวดหมู่:บุคคลจากมังคาลอร์
คุชราต

**คุชราต** อาจหมายถึง
* รัฐคุชราตซึ่งเป็นรัฐรัฐหนึ่งในประเทศอินเดีย
* ภาษาคุชราตเป็นภาษาทางการของรัฐคุชราต อยู่ในตระกูลภาษาอินโด-ยูโรเปียน ภาษากลุ่มอินโด-อารยัน
* อักษรคุชราตเป็นอักษรที่ใช้เขียนภาษาคุชราต และภาษาใกล้เคียงอื่นๆ เช่น ภาษากัจฉิ มีลักษณะคล้ายอักษรเทวนาครี
* คุชราต (ประเทศปากีสถาน) เมืองในประเทศปากีสถาน
เซกอง

**เซกอง** () เป็นชุมชนเมืองศูนย์กลางของเมืองละมาม แขวงเซกอง ประเทศลาว สร้างขึ้นใน ค.ศ. 1984 (พ.ศ. 2527)

## ภูมิอากาศ

## อ้างอิง

หมวดหมู่:แขวงเซกอง
หมวดหมู่:สถานที่ที่มีประชากรในประเทศลาว
รายชื่อธงในประเทศอังกฤษ

หน้านี้คือรายการธงต่าง ๆ ที่มีการใช้อยู่ใน**[[ประเทศอังกฤษ]]** สำหรับธงอื่น ๆ ที่มีการใช้ในสหราชอาณาจักร ดูเพิ่มเติมที่ ธงในสหราชอาณาจักร สำหรับการใช้ศักราชในบทความนี้ใช้ปีคริสต์ศักราช เพื่อความสะดวกในการอ้างอิงถึงประวัติศาสตร์สากลเป็นหลัก

## ธงชาติ

## ธงพระอิสริยยศ

## ธงหน่วยงานราชการ

|

## ธงศาสนจักร

## ธงประจำมณฑลและเมืองต่าง ๆ

## ธงในอดีต

### ธงชาติและธงที่มีความหมายถึงชาติ

### ธงพระอิสริยยศ


อังกฤษ
อันเดรอา ฟ็อน ฮาพส์บวร์ค

**อาร์คดัชเชสอันเดรอาแห่งออสเตรีย** (พระนามเต็ม: *อันเดรอา มารีอา ฟ็อน ฮาพส์บวร์ค-โลทริงเงิน*; Andrea Maria von Habsburg-Lothringen) ทรงเป็นอาร์คดัชเชสแห่งออสเตรียและเจ้าฟ้าหญิงแห่งฮังการี เป็นพระราชธิดาองค์โตในออตโต มกุฎราชกุมารแห่งออสเตรีย และเจ้าหญิงเรจิน่าแห่งแซ็กซ์-ไมนินเจน ประสูติเมื่อวันที่ 30 พฤษภาคม พ.ศ. 2496 ณ เมืองเวิร์ซเบิร์ก บาวาเรีย ประเทศเยอรมนี 

## พระราชโอรส-พระราชธิดา

พระองค์ทรงเข้าพิธีอภิเษกสมรสกับ คาร์ล ยูเจน, ท่านเคานต์แห่งไนปเปิร์ก  (ประสูติเมื่อวันที่ 20 ตุลาคม พ.ศ. 2494) ซ่งเป็นพระโอรสใน ท่านเคานต์จอห์น ฮิวเบิร์ด และ ท่านเค้าท์เตสมารีอาแห่งเลอดิบัวร์-วิเคล์น เมื่อวันที่ 9 กรกฎาคม พ.ศ. 2520 ทั้งสองพระองค์มีพระราชโอรสและพระราชธิดารวม 5 พระองค์

* เคานต์มารีอา *ฟิลลิป* คาร์ล เฟรดเดอริก ฮิวเบอร์ด แมกนัส แห่ง ไนปเปิร์ก ประสูติเมื่อวันที่ 6 กันยายน พ.ศ. 2521 ขณะนี้ทรงหมั้นกับพอลล่า วอล์ฟ สาวสามัญชน
* เคานต์มารีอา *เบเนดิกต์* เรนฮาร์ด ไมเคิล อาโลอิส ลีโอ แห่ง ไนปเปิร์ก ประสูติเมื่อวันที่ 11 เมษายน พ.ศ. 2523
* เคานต์มารีอา *โดมินิก* จอร์ช คริสโตฟ โยฮันเนส แพนต้าเลออน แห่ง ไนปเปิร์ก ประสูติเมื่อวันที่ 27 กรกฎาคม พ.ศ. 2524
* เคานต์เตสมารีอา *เฮมม่า* นาตาลี ฟรานซิสก้า จอร์จิน แห่ง ไนปเปิร์ก ประสูติเมื่อวันที่ 11 ตุลาคม พ.ศ. 2526
* เคานต์เตสมารีอา *แคททารีน่า* ฟรานซิสก้า โมนิก้า เอลิซาเบธ แห่ง ไนปเปิร์ก ประสูติเมื่อวันที่ 3 เมษายนพ.ศ. 2529


อ
อ
อ
หมวดหมู่:เจ้าหญิงฮังการี
กาลครั้งหนึ่งเมื่อเช้านี้

**กาลครั้งหนึ่งเมื่อเช้านี้** () เป็นภาพยนตร์ไทยแนวชีวิตปี พ.ศ. 2538 กำกับโดยบัณฑิต ฤทธิ์ถกล ภาพยนตร์เรื่องนี้ได้รับเลือกเป็นตัวแทนประเทศไทยในการเข้าชิงรางวัลออสการ์ สาขาภาพยนตร์นานาชาติยอดเยี่ยมในงานประกาศผลรางวัลออสการ์ ครั้งที่ 68 แต่ไม่ได้รับการพิจารณาเสนอชื่อเข้าชิง

## เรื่องย่อ
"กาลครั้งหนึ่งนานมาแล้ว… เด็กๆในหมู่บ้านแห่งหนึ่งได้หนีออกจากบ้าน และแอบเข้าไปเที่ยวเล่นในปราสาท ซึ่งมีแม่มดใจร้ายอยู่ เด็กๆถูกนางแม่มดใจร้ายสาปให้เป็นสัตว์ต่างๆ พอดีเจ้าชายเดินทางผ่านมา จึงใช้ดาบวิเศษช่วยเด็กๆ เหล่านั้น ให้พ้นคำสาปของแม่มด แม่มดได้เสกยักษ์ตาเดียวขึ้นมาจากหลุมตรงเข้าต่อสู้กับเจ้าชายอย่างดุเดือด" เรื่องที่เล่าเป็นนิทานที่ "ดำรง" เล่าให้ลูกทั้งสามฟังเสมอฯ แต่ชีวิตของเด็กทั้งสาม ได้พบเหตุการณ์ยิ่งกว่านิทาน เมื่อเด็กๆได้ถูกจับตัวไป

## นักแสดง
* สันติสุข พรหมศิริ  รับบท ดำรง
* จินตหรา สุขพัฒน์  รับบท อาภา
* มาตัง จันทรานี  รับบท โอ๋
* รณรงค์ บูรณัติ  รับบท นกแล
* ปรมัติ ธรรมมล  รับบท อ้น
* ชาลี ไตรรัตน์  รับบท อั้ม
* ภูมิ พัฒนายุทธ  รับบท เลี้ยว
* สมจินต์ ธรรมทัต  รับบท จำนงค์

## เบื้องหลังและเสียงตอบรับ
*กาลครั้งหนึ่งเมื่อเช้านี้* เป็นภาพยนตร์ในแนวเด็กและครอบครัว ซึ่งหาไม่ได้ง่ายดายในแวดวงภาพยนตร์ไทย ผลงานการกำกับของบัณฑิต ฤทธิ์ถกล ที่ประสบความสำเร็จและได้รับคำชมมาแล้วกับ *[[บุญชู]]* ที่มีด้วยกันหลายภาค และอีกหลายเรื่อง เช่น *[[หอบรักมาห่มป่า]]* หรือ *[[โก๊ะจ๋าป่านะโก๊ะ]]* สำหรับเรื่องนี้ การถ่ายทำเป็นไปด้วยความยากลำบากเนื่องจากนักแสดงหลักซึ่งเป็นตัวดำเนินเรื่องเป็นนักแสดงเด็กและนักแสดงใหม่ทั้งหมด โดยใช้เวลาเขียนบทนานถึง 6 ปี และยังประสบกับอุปสรรคในการถ่ายทำนอกสถานที่ที่สถานีรถไฟ 

เมื่อเข้าฉาย ภาพยนตร์ฉายชนกับ *[[เสียดาย]]* ของหม่อมเจ้าชาตรีเฉลิม ยุคล ซึ่งได้รับเสียงตอบรับที่ดีกว่า จนเป็นกระแสในขณะนั้น ทำให้ภาพยนตร์ประสบกับความขาดทุน แต่ทว่าเสียงวิจารณ์ล้วนไปในทางที่ดี และยังได้รับรางวัลภาพยนตร์ยอดเยี่ยม รางวัลสุพรรณหงส์ อีกด้วย

## อ้างอิง

หมวดหมู่:ภาพยนตร์ไทยที่ออกฉายในปี พ.ศ. 2538
หมวดหมู่:ภาพยนตร์ที่กำกับโดย บัณฑิต ฤทธิ์ถกล
หมวดหมู่:ภาพยนตร์ครอบครัวไทย
หมวดหมู่:ภาพยนตร์โดยไฟว์สตาร์โปรดักชั่น
หมวดหมู่:ผู้ชนะรางวัลภาพยนตร์ยอดเยี่ยมสุพรรณหงส์
หมวดหมู่:มรดกภาพยนตร์ของชาติ
หมวดหมู่:ภาพยนตร์ไทยในคริสต์ทศวรรษ 1990
หมวดหมู่:ภาพยนตร์ภาษาไทย
หมวดหมู่:ภาพยนตร์ภาษาไทยในคริสต์ทศวรรษ 1990
หมวดหมู่:ภาพยนตร์ที่อำนวยการสร้างโดย เจริญ เอี่ยมพึ่งพร
ข้าวผัดอเมริกัน

**ข้าวผัดอเมริกัน** () เป็นข้าวผัดชนิดหนึ่งที่ผัดด้วยซอสมะเขือเทศ นิยมผัดกับเนยมากกว่าน้ำมัน โดยนิยมใส่ลูกเกดด้วย อาจมีถั่วลันเตา หัวหอม หรือแฮมหั่นชิ้นเล็ก ๆ ผัดรวมกันด้วยก็ได้ และมีไก่ทอด ไก่ย่าง ไก่อบ ไส้กรอก แฮม หรือไข่ดาว เป็นเครื่องประกอบ

## ประวัติ
ข้าวผัดอเมริกันมีที่มาและเรื่องเล่าที่เกี่ยวข้องอยู่หลายเรื่อง​ โดยที่เรื่องเล่าส่วนใหญ่ล้วนมีความเกี่ยวข้องกับทหารอเมริกันหรือวัฒนธรรมอเมริกันทั้งสิ้น​ ในปัจจุบันมีเรื่องเล่าและข้อสันนิษฐานเกี่ยวกับที่มาของข้าวผัดอเมริกันอยู่สามเรื่อง​ ดังนี้

#เรื่องแรก​ คุณหญิงสุรีพันธ์ มณีวัต (เจ้าของนามปากกา "นิตยา นาฏยะสุนทร" ภรรยา นายวิลาศ มณีวัต บรรณาธิการ หนังสือพิมพ์ชาวกรุง คนแรก) เคยให้สัมภาษณ์หนังสือสกุลไทย  เกี่ยวกับต้นกำเนิดของ "ข้าวผัดอเมริกัน" ว่าเป็นอาหารที่คุณหญิงสุรีพันธ์ได้ประยุกต์ขึ้นเอง ขณะทำงานเป็นผู้จัดการราชธานีภัตตาคาร ซึ่งเป็นแอร์พอร์ตเรสตัวรองต์ ของกรมรถไฟ ในสนามบินดอนเมือง โดยที่มีสายการบินแห่งหนึ่งสั่งจองอาหารเช้าและอาหารกลางวันไว้แต่ยกเลิกเที่ยวบิน ทำให้อาหารเช้าแบบอเมริกันที่เตรียมไว้ เช่น ไข่ดาว ไส้กรอก เหลืออยู่จำนวนมาก คุณหญิงสุรีพันธ์ ได้นำข้าวผัดที่มีอยู่มาประกอบกับอาหารเช้าแบบอเมริกันดังกล่าวเพื่อรับประทาน นายทหารอากาศไทยที่เห็นเข้าได้สั่งรับประทานด้วย เมื่อทหารอเมริกันมาเห็นและถามถึงชื่อข้าวผัดดังกล่าว คุณหญิงสุรีพันธ์ ได้ตั้งชื่อว่า "อเมริกัน ฟรายด์ ไรซ์" หรือ "ข้าวผัดอเมริกัน" ซึ่ง พลอากาศเอก ทวี จุลละทรัพย์ เสนาธิการทหารอากาศในขณะนั้นได้ทราบแล้วชอบชื่อนี้มาก ข้าวผัดอเมริกันขณะนั้นมีส่วนประกอบไม่แน่นอน บางวันส่วนประกอบก็เปลี่ยนจากไส้กรอกหรือไก่อบเป็นเนื้อทอด แล้วแต่ว่าในครัวจะเหลืออะไร เหตุการณ์ดังกล่าวเกิดขณะคุณหญิงสุริพันธ์แต่งงานและมีลูกแล้ว จึงเป็นเหตุการณ์หลังวันที่ 6 พฤษภาคม พ.ศ. 2492 ซึ่งเป็นวันที่คุณหญิงแต่งงาน แม้ยังไม่พบข้อมูลแน่นอนว่าเหตุการณ์ดังกล่าวเกิดขึ้นเมื่อใด แต่น่าจะเกิดก่อนปี พ.ศ. 2497 ที่คุณหญิงสุรีพันธ์ลาออกจาก ราชธานีภัตตาคาร ไปศึกษาต่อที่ประเทศอังกฤษ
#เรื่องที่สอง​ ข้อสันนิษฐานจากอีกข้อมูลหนึ่ง​ระบุว่า ข้าวผัดอเมริกัน เกิดจากพ่อครัวชื่อ "โกเจ๊ก" คิดค้นขึ้นเพื่อให้บริการทหารอเมริกันที่ประจำการอยู่ที่จังหวัดนครราชสีมาและในค่ายรามสูร ที่จังหวัดอุดรธานี ในช่วงที่ไทยยังเป็นที่ตั้งฐานทัพอเมริกาในสงครามเวียดนาม และต่อมาได้รับความนิยมจนเผยแพร่ไปทั่วประเทศ หากเหตุการณ์นี้เป็นจริงในช่วงสงครามเวียดนาม จะเกิดขึ้นระหว่างปี พ.ศ. 2500 ถึง พ.ศ. 2518
#เรื่องที่สาม​ สันนิษฐานจากไวยากรณ์การปรุงจากส่วนผสมของข้าวผัดอเมริกัน เมื่อสืบย้อนกลับไปตรวจสอบหลักฐานทางเอกสารในสหรัฐแล้วก็พบว่า​ ข้าวผัดอเมริกัน​ มีลักษณะการปรุงและส่วนประกอบคล้ายกับอาหารที่ชื่อ​ ข้าวเม็กซิกัน​ (Mexican Rice) ที่มีลักษณะเป็นข้าวหุงหรือผัดกับมะเขือเทศ​หรือซอสมะเขือเทศ​ กินกับเครื่องเคียงหลากชนิด​ โดยสูตรของข้าวเม็กซิกันปรากฏขึ้นครั้งแรกสุดใน ค.ศ.​ 1910 (พ.ศ. 2453) ในตำรับอาหารประจำวันจากหนังสือพิมพ์​ *นวร์กอีฟนิงสตาร์แอนด์นวร์กแอดเวอร์ไทเซอร์* (Newark Evening Star and Newark Advertiser) ฉบับประจำวันพฤหัสบดีที่ 2 มิถุนายน ค.ศ. 1910 ข้าวเม็กซิกันสูตรนี้เสิร์ฟกับไส้กรอก​ และในเวลาต่อมา​ ข้าวเม็กซิกันได้ถูกจับคู่กับอาหารอื่น ๆ​ เช่น​ ไข่ดาว ไก่ทอด เบคอนกรอบ​ ตามลำดับ​ จึงสันนิษฐานว่าข้าวเม็กซิกันน่าจะเดินทางเข้ามาในประเทศไทยพร้อมกับทหารอเมริกันในช่วงสงครามเย็น​และกลายเป็นบรรพบุรุษของข้าวผัดอเมริกันในเวลาต่อมา

## อ้างอิง

หมวดหมู่:ข้าวผัด
หมวดหมู่:อาหารไทย
หมวดหมู่:ประเทศไทยในสงครามเวียดนาม
เบรกธรู (ซิงเกิล)

**เบรกธรู** () เป็นซิงเกิลร้องโดยฮิราโนะ อายะ วางจำหน่ายครั้งแรกในวันที่ 8 มีนาคม 2006 โดยแลนติส สำหรับเพลง "Breakthrough" และ "อิชิบัน โบชิ" เป็นเพลงเปิดและปิดของเกมฟีนาลิส บนเพลย์สเตชัน 2

## รายชื่อแทร็ค
# "Breakthrough"
# "อิชิบัน โบชิ" () 
# "Breakthrough" (off vocal)
# "อิชิบัน โบชิ" (off vocal) () 

หมวดหมู่:ซิงเกิลในปี พ.ศ. 2549
หมวดหมู่:เพลงของฮิราโนะ อายะ
เอกซิตโพล

**เอกซิตโพล** (exit poll) เป็นโพลหรือคะแนนเสียงที่มีการจัดทำขึ้นในช่วงการเลือกตั้ง โดยนำข้อมูลจากการสุ่มสอบถามผู้ที่เพิ่งออกจากคูหาเลือกตั้ง ผู้จัดทำเอกซิตโพล อาจจะเป็นบริษัทเอกชน หน่วยงานรัฐ หรือหน่วยงานจากสถานศึกษา โดยจะสอบสำรวจจากผู้ที่มาใช้สิทธิ์เลือกตั้งหลังจากออกจากคูหา เพื่อแสดงผลการเลือกตั้งในภาพรวมก่อนที่จะมีการนับคะแนนในช่วงท้ายวัน หรือนับคะแนนในวันถัดไป

คำว่า "เอกซิต" (exit) เป็นศัพท์ในภาษาอังกฤษหมายถึง "ออก"

หมวดหมู่:การเลือกตั้ง
สไตล์เชนจ์

**สไตล์เชนจ์** เป็นร่างพาวเวอร์อัพของร็อคแมนเอ็กเซ่ซึ่งจะใช้ในการต่อสู้โดยเกิดจากการคืนชีพของร็อคแมนซึ่งหลังจากถูกฟาโรห์แมนถูก Delete ไปทำให้ความทรงจำบางส่วนของร็อคแมนไปสู่ PET ของเพื่อนของเน็ตโตะและอัพเกรดขึ้นมา

## สไตล์เชนจ์ที่ปรากฏในเรื่อง
***ฮีทกัตซ์สไตล์** สไตล์เชนจ์ในรูปแบบสีแดงและมีลักษณะมีหมัดใหญ่ข้างขวามีธาตุหลักคือเพลิง
***วู๊ดซิลค์สไตล์** สไตล์เชนจ์ในรูปแบบสีเขียวมีลักษณะไหล่ซ้ายมีโล่และแขนขวามีโล่ป้องกันเป็นร่างที่เน้นทางป้องกันและมาอาวุธเป็นในพัดข้างขวามีธาตุหลักคือไม้
***อิเล็ตทริคบราเชอร์สไตล์** สไตล์เชนจ์ในรูปแบบสีเหลืองมีความสามารถปล่อยพลังไฟฟ้าในรูปแบบวงแหวนและสามารถใช้นาวิเป็นพลังงานเสริมในการต่อสู้ได้มีธาตุหลักคือไฟฟ้า
***อควาคัสตัมสไตล์** สไตล์เชนจ์ในรูปแบบสีฟ้าเกิดจากการใช้เอ็กซ์ตร้าโค้ดมีพลังสูงที่สุดและสามารถทำให้โปรแกรมแอควานซ์และแบทเทิลชิปมีพลังเป็นคูณ2-5ได้ธาตุหลักคือน้ำ
***บั๊กสไตล์** สไตล์เชนจ์ในรูปแบบบั๊กซึ่งเกิดจากได้รับพลังบั๊กขึ้นมาทำให้มีพลังทำลายมหาศาลมาก

## สไตล์เชนจ์ที่ปรากฏในเกม
***กราวค์สไตล์**
***ชาโดว์สไตล์**

## มังงะ
***ไซย์ สไตล์** เป็นโปรแกรมในตำนานของบรรพบุรุษของฟาโรห์แมนและร็อคแมนนำไปใช้จนพลังเหนือกว่าสไตล์เชนจ์อื่น ๆ
**ข้อเสียของไซย์ สไตล์:**ถ้าโดนพลังความมืดจะสูญเสียพพลังงานไป

## วิธีที่จะใช้ไตล์เชนจ์ในเกม
สำหรับร็อคแมนเอ็กเซ่นั้นการที่จะใช้สไตล์เชนจ์นั้นจะต้องมีชิพธาตุต่างๆเช่น(มีชิพธาตุไม้มากสามารถเป็นวู้ดชิลค์)และระดับเลเวลในเกมที่เหมาะสม

หมวดหมู่:ร็อคแมนเอ็กเซ่
คณะกรรมการสมาคมฟุตบอลระหว่างประเทศ

**คณะกรรมการสมาคมฟุตบอลระหว่างประเทศ** () หรือ **ไอเอฟเอบี** () เป็นหน่วยงานที่มีหน้าที่ในการกำหนดกติกาการแข่งขันฟุตบอล ก่อตั้งเมื่อวันที่ 2 มิถุนายน​ พ.ศ. 2429 (ค.ศ. 1886) ที่เมืองแมนเชสเตอร์ โดยสมาคมฟุตบอลทั้ง 4 สมาคมในสหราชอาณาจักร คือสมาคมฟุตบอลอังกฤษ, สมาคมฟุตบอลสกอตแลนด์, สมาคมฟุตบอลเวลส์ และสมาคมฟุตบอลไอริช เพื่อกำหนดกติกาการแข่งขันฟุตบอลระหว่างประเทศ

## อ้างอิง
* ประวัติคณะกรรมการสมาคมฟุตบอลระหว่างประเทศ  

หมวดหมู่:ฟุตบอล
ไบรนีเกอร์แบร์ค

thumb| Breinigerberg
**ไบรนีเกอร์แบร์ค** () เป็นเขตในเมืองอาเคิน เป็นเมืองที่อยู่ด้านตะวันตกสุดของประเทศเยอรมนี ติดกับพรมแดนประเทศเนเธอร์แลนด์และเบลเยียม อยู่ห่างจากเมืองโคโลญมาทางตะวันตก 65 กิโลเมตร พิกัดภูมิศาสตร์ 50°44′ เหนือ 6°14′ ตะวันออก มีประชากร 971 คน

## แหล่งข้อมูลอื่น
*  Breinig + Breinigerberg
* Breinigerberg 

หมวดหมู่:เมืองในประเทศเยอรมนี
หมวดหมู่:รัฐนอร์ทไรน์-เว็สท์ฟาเลิน‎
ประชาชนนอก

**ประชาชนนอก** เป็นภาพยนตร์ไทย กึ่งสารคดี ที่กำกับและเขียนบทโดยมานพ อุดมเดช เป็นโครงการของสภาคาทอลิกแห่งประเทศไทยเพื่อการพัฒนา (Catholic Council of Thailand for Development (CCTD) เพื่อให้ความรู้แก่ประชาชนในเรื่องเศรษฐกิจ การเมือง และวัฒนธรรม 

ประชาชนนอก มีชื่อภาษาอังกฤษว่า **On the Fringe of Society** ตั้งชื่อโดยสุพจน์ สมบูรณ์ อาจารย์มหาวิทยาลัยขอนแก่น ผู้ทำบทบรรยายภาษาอังกฤษของภาพยนตร์  ภาพยนตร์กล่าวถึงปัญหาการย้ายถิ่นของคนอีสานเข้ามาหางานทำในเมืองใหญ่เนื่องจากความแร้นแค้น สะท้อนให้เห็นปัญหาการกดขี่ของนายทุน และปัญหาการคอรัปชั่นของข้าราชการไทย จนนำไปสู่ปัญหาความขัดแย้งระหว่างชาวนา ข้าราชการ และนายทุน  โดยผู้กำกับใช้เรื่องราวบางส่วนจากชีวิตจริงของคนในครอบครัว 

ภาพยนตร์เริ่มถ่ายทำช่วงปลายปี พ.ศ. 2521 ที่จังหวัดยโสธร แต่ประสบปัญหาถูกเพ่งเล็งจากหน่วยงานราชการ โดยเฉพาะจาก กอ.รมน. มานพ อุดมเดชถูกตำรวจสันติบาลเข้าตรวจค้นบ้าน และส่งเจ้าหน้าที่ลอบติดตาม ด้วยข้อสงสัยว่ากระทำการเป็นคอมมิวนิสต์ ภาพยนตร์ต้องหยุดถ่ายทำจนกระทั่งสถานการณ์ทางการเมืองเริ่มผ่อนคลายลง จึงเริ่มถ่ายทำต่อในปี พ.ศ. 2523 ที่อำเภออำนาจเจริญ (ขณะนั้นยังไม่แยกเป็นจังหวัด) อำเภอตระการพืชผล จังหวัดอุบลราชธานี และกรุงเทพมหานคร แล้วเสร็จในปี พ.ศ. 2524 

ภาพยนตร์ออกฉายครั้งแรกที่มหาวิทยาลัยธรรมศาสตร์ และได้ฉายที่ศูนย์สังคีตศิลป์ และได้รับความสนใจจากนักวิชาการ นักศึกษา ได้รับการฉายตามสถาบันการศึกษา และเทศกาลภาพยนตร์ในต่างประเทศ

ประชาชนนอก เป็นภาพยนตร์ไทย หนึ่งในสองเรื่องแรก พร้อมกับ แผลเก่า ของเชิด ทรงศรี ที่ได้ไปฉายในเทศกาลภาพยนตร์นานาชาติลอนดอน ในปี ค.ศ. 1981 จากนั้นได้ไปฉายที่ น็องส์ ประเทศฝรั่งเศส ฮ่องกง อิตาลี ญี่ปุ่น ปัจจุบันภาพยนตร์เรื่องนี้ยังคงได้รับการฉายในเทศกาลภาพยนตร์นานาชาติ  เช่นที่ ปูซาน เกาหลีใต้ ในปี พ.ศ. 2542 และเทศกาลภาพยนตร์นานาชาติกรุงเทพ ในปี พ.ศ. 2547 

## อ้างอิง

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2524
หมวดหมู่:ภาพยนตร์ที่กำกับโดย มานพ อุดมเดช
หมวดหมู่:ภาพยนตร์นอกกระแส
หมวดหมู่:ภาพยนตร์สารคดีไทย
หมวดหมู่:ภาพยนตร์ที่ถ่ายทำในจังหวัดยโสธร
หมวดหมู่:ภาพยนตร์ที่ถ่ายทำในจังหวัดอำนาจเจริญ
หมวดหมู่:ภาพยนตร์ที่ถ่ายทำในจังหวัดอุบลราชธานี
เลดีลูอีส วินด์เซอร์

**เลดีลูอีส เมานต์แบ็ตเทน-วินด์เซอร์** (; 8 พฤศจิกายน พ.ศ. 2546) หรือโดยย่อว่า**เลดีลูอิส วินด์เซอร์** () เป็นพระธิดาองค์ใหญ่ของเจ้าชายเอ็ดเวิร์ด ดยุกแห่งเอดินบะระ กับโซฟี ดัชเชสแห่งเอดินบะระ อยู่ในลำดับที่ 15 ของการสืบสันตติวงศ์สหราชอาณาจักร

## ประวัติ
เลดีลูอิสเกิดก่อนกำหนดเมื่อเวลา 23.32 น. (ตามเวลามาตรฐานกรินิช) ของวันที่  8 พฤศจิกายน พ.ศ. 2546 ณ โรงพยาบาลฟริมลีย์พาร์กในเซอร์รีย์ หลังเคาน์เตสแห่งเวสเซกซ์ถูกนำส่งจากบ้านเวสเซกซ์ในสวนแบ็กชอตไปยังโรงพยาบาลเนื่องจากประชวรพระครรภ์ ขณะเธอเกิดบิดาไม่ได้อยู่ด้วย เพราะปฏิบัติพระกรณียกิจในประเทศมอริเชียส

เลดีลูอิสถูกส่งไปยังแผนกฉุกเฉินต้องทำการผ่าคลอดเนื่องจากรกลอกตัวก่อนกำหนด เลดีลูอิสถูกส่งต่อไปยังหน่วยทารกแรกเกิด โรงพยาบาลเซนต์จอร์สในลอนดอนเพื่อความปลอดภัย ส่วนมารดายังคงพักฟื้นในโรงพยาบาลฟริมลีย์พาร์กจนถึงวันที่ 23 พฤศจิกายน พ.ศ. 2546 ต่อมาได้มีการประกาศนามพระธิดานี้ว่าเลดีลูอิส เมื่อวันที่ 27 พฤศจิกายนปีเดียวกัน เข้าพิธีบัพติศมา ณ โบสถ์น้อยในปราสาทวินด์เซอร์เมื่อวันที่ 24 เมษายน พ.ศ. 2547 โดยเดวิด คอนเนอร์ ดีนแห่งวินด์เซอร์เป็นผู้ดำเนินพิธี มีเลดีซาราห์ แชตโท ลอร์ดอีวาร์ เมานต์แบ็ตเทน เลดีอเล็กซานดรา เอเทอร์ลิงทัน อูร์ส สวาเซินบัค และรูเพิร์ต เอลเลียต เป็นพ่อทูนหัวและแม่ทูนหัว เลดีลูอิสเป็นเยาวราชนิกูลคนสุดท้ายที่ได้สวมฉลองพระองค์ครุยบัพติศมาที่ตกทอดมาจากเจ้าหญิงวิกตอเรีย พระราชกุมารี พระราชธิดาพระองค์ใหญ่ในสมเด็จพระราชินีนาถวิกตอเรียแห่งสหราชอาณาจักร ซึ่งใช้มาตั้งแต่ พ.ศ. 2383

## ตำแหน่ง
เธอได้คำนำหน้านามว่า "เลดีลูอีส เมานต์แบ็ตเทน-วินด์เซอร์" แม้ในพระราชหัตถเลขาพระราชทานพระราชานุญาต (letters patent) พ.ศ. 2460 จะประกาศบังคับให้พระโอรส-ธิดาของพระราชโอรสทุกพระองค์มีพระสถานะและฐานันดรศักดิ์เป็นเจ้า ดังนั้นเลดีลูอีสจึงมีศักดิ์และสิทธิในตำแหน่ง "เจ้าหญิงลูอีสแห่งเอดินบะระ" แต่หลังการเสกสมรสของดยุกและดัชเชสแห่งเอดินบะระ สมเด็จพระราชินีนาถได้ประกาศผ่านสำนักพระราชวังบักกิงแฮมว่าพระบุตรของทั้งสองพระองค์จะมีสถานะเป็นลูกของดยุกแทนที่จะเป็นพระบุตรของเจ้าชาย ด้วยเหตุนี้เอกสารของทางราชสำนักจึงออกนามพระธิดานี้ว่าเลดีลูอีส เมานต์แบ็ตเทน-วินด์เซอร์ มาจนถึงปัจจุบัน

## พงศาวลี



## อ้างอิง

หมวดหมู่:ราชวงศ์วินด์เซอร์
หมวดหมู่:ตระกูลเมานต์แบ็ตเทน-วินด์เซอร์
หมวดหมู่:บุคคลจากเทศมณฑลเซอร์รีย์
หมวดหมู่:พระราชวงศ์ที่ทรงพระเยาว์
หมวดหมู่:เลดี
ห้วยทราย

**ห้วยทราย**, **ห้วยชาย** หรือ **ห้วยซาย** () เป็นชุมชนเมืองศูนย์กลางของเมืองห้วยทราย ซึ่งเป็นเมืองเอกของแขวงบ่อแก้ว ประเทศลาว ประกอบด้วย 88 หมู่บ้าน 14 หมู่บ้านพัฒนา และ 1 บ้านใหญ่ มี 13,086 ครอบครัว ประชากรทั้งหมด 62,223 คน เป็นหญิง 31,500 คน ประชากรในช่วงอายุ 15-40 ปี มี 26,998 คน เป็นหญิง 13,314 คน ตัวเมืองห้วยทรายตั้งอยู่ริมฝั่งแม่น้ำโขง โดยอีกฝั่งที่อยู่ตรงข้ามกันคือตัวอำเภอเชียงของ จังหวัดเชียงราย

## แหล่งท่องเที่ยว
ห้วยทรายเป็นเมืองท่องเที่ยวของแขวงบ่อแก้ว ซึ่งสถานที่ท่องเที่ยวจริง ๆ ของแขวงบ่อแก้วที่นักท่องเที่ยวต่างชาตินิยม คือ กิจกรรมการโหนสลิงผ่านป่า ซึ่งต้องเดินทางไปจากห้วยทรายไปทางหลวงน้ำทาอีก 70 กิโลเมตร

สำหรับตัวเมืองห้วยทรายนั้นไม่ค่อยใหญ่นัก ชาวลาวนิยมมาซื้อหาของฝั่งไทย คนไทยมาลงทุนทำร้านอินเทอร์เน็ต ร้านขายเบียร์ลาว และโรงแรมที่ห้วยทรายหลายที่ ห้วยทรายมีร้านอาหารส่วนใหญ่จะเป็นร้านสำหรับนักท่องเที่ยวต่างชาติ ส่วนร้านที่ชาวห้วยทราย ชาวลาว นิยมกินกันประจำเป็นร้านเฝอ ชาวลาวที่เป็นข้าราชการ ทำงานรัฐวิสาหกิจ จะกินเฝอเป็นอาหารหลักมื้อเช้าและมื้อกลางวัน ส่วนมื้อเย็นส่วนใหญ่จะทำกินกันที่บ้าน

## การเดินทาง
การเดินทางไปเมืองห้วยทรายจากประเทศไทย สามารถทำได้โดยผ่านด่านพรมแดนที่สะพานมิตรภาพ 4 อำเภอเชียงของ จังหวัดเชียงราย เป็นจุดกึ่งกลางในการเดินทางระหว่างเวียงจันทน์กับหลวงพระบาง

## ภูมิอากาศ

## อ้างอิง

ห้วยทราย
หมวดหมู่:เขตแดนไทย–ลาว